CELEX: 62012TN0435
Language: el
Date: 2012-09-24 00:00:00
Title: Υπόθεση T-435/12: Προσφυγή της 24ης Σεπτεμβρίου 2012 — Bacardi κατά ΓΕΕΑ — Granette & Starorežná Distilleries (42 BELOW)

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/24
            
         Προσφυγή της 24ης Σεπτεμβρίου 2012 — Bacardi κατά ΓΕΕΑ — Granette & Starorežná Distilleries (42 BELOW)
   (Υπόθεση T-435/12)
   2012/C 379/42
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Bacardi Co. Ltd (Vaduz, Λιχτενστάϊν) (εκπρόσωπος: M. Reinisch, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Granette & Starorežná Distilleries a.s. (Ústí nad Labem, Δημοκρατία της Τσεχίας)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Ιουλίου 2012 στην υπόθεση R 2100/2011-2·
            
         
               —
            
            
               να απορρίψει την ανακοπή κατά της καταχωρίσεως του σύνθετου λεκτικού σήματος «42 BELOW» με αριθμό 8391856 για προϊόντα της κλάσεως 33·
            
         
               —
            
            
               να κοινοποιήσει την απόφαση του Γενικού Δικαστηρίου της Ευρωπαϊκής Ένωσης στo ΓΕΕΑ· και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στο σύνολο των δικαστικών εξόδων.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «42 BELOW», για προϊόντα της κλάσεως 33 — Καταχωρισμένο κοινοτικό σήμα υπ’ αριθ. 8391856
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο υπ’ αριθ. 263350 τσεχικό εικονιστικό σήμα «VODKA 42», για προϊόντα και υπηρεσίες, μεταξύ άλλων, της κλάσεως 33· Το μη καταχωρισθέν σήμα «VODKA 42» που χρησιμοποιείται στη Δημοκρατία της Τσεχίας και στη Σλοβακία
   
      Απόφαση του τμήματος ανακοπών: Απορρίπτει την ανακοπή στο σύνολό της
   
      Απόφαση του τμήματος προσφυγών: Δέχεται την προσφυγή και απορρίπτει την αίτηση για καταχώριση κοινοτικού σήματος για όλα τα προϊόντα
   
      Προβαλλόμενοι λόγοι:
   
   
               —
            
            
               Παράβαση του κανόνα 50, παράγραφος 2, στοιχείο ζ’, του κανονισμού 2868/95 της Επιτροπής· και
            
         
               —
            
            
               Παράβαση του άρθρου 8, παράγραφος 4, του κανονισμού 207/2009 του Συμβουλίου.